CELEX: 32020D1493
Language: bg
Date: 2020-10-12 00:00:00
Title: Решение (ЕС) 2020/1493 на Съвета от 12 октомври 2020 година относно позицията, която трябва да се заеме от името на Европейския съюз в рамките на Съвместния комитет, създаден съгласно Споразумението между Европейския съюз и Конфедерация Швейцария за свързване на техните системи за търговия с емисии на парникови газове, във връзка с изменението на приложения I и II към споразумението и приемането на Технически стандарти за свързването (текст от значение за ЕИП)

16.10.2020   
               
               
                  BG
               
               
                  Официален вестник на Европейския съюз
               
               
                  L 343/16
               
            
         РЕШЕНИЕ (ЕС) 2020/1493 НА СЪВЕТА
         от 12 октомври 2020 година
         относно позицията, която трябва да се заеме от името на Европейския съюз в рамките на Съвместния комитет, създаден съгласно Споразумението между Европейския съюз и Конфедерация Швейцария за свързване на техните системи за търговия с емисии на парникови газове, във връзка с изменението на приложения I и II към споразумението и приемането на Технически стандарти за свързването
         (текст от значение за ЕИП)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението между Европейския съюз и Конфедерация Швейцария за свързване на техните системи за търговия с емисии на парникови газове (1) (наричано по-долу „споразумението“) беше сключено от Съюза с Решение (ЕС) 2018/219 на Съвета (2) и влезе в сила на 1 януари 2020 г.
                  
               
                     (2)
                  
                  
                     Съгласно споразумението Съвместният комитет, създаден съгласно споразумението (наричан по-долу „Съвместният комитет“), може да приеме решение за определяне на Технически стандарти за свързването (LTS), изготвени от администратора на Швейцарския регистър и централния администратор за Съюза и базиращи се на принципите, определени в приложение II към споразумението, в които са описани подробните изисквания за установяването на надеждна и защитена връзка между Швейцарския допълнителен дневник за трансакциите (SSTL) и Дневника на ЕС за трансакциите (EUTL). След това LTS се предвижда да пораждат действие след приемането им с решение на Съвместния комитет.
                  
               
                     (3)
                  
                  
                     Приложение I към споразумението следва да бъде изменено в съответствие със споразумението, за да се осигури плавния преход в администрирането на оператори на въздухоплавателни средства, разпределени на Швейцария за първи път след влизането в сила на споразумението, като се вземе предвид постигнатият напредък по създаването на връзката между регистрите.
                  
               
                     (4)
                  
                  
                     Приложение II следва да бъде изменено, за да се осигури по-широк, но еквивалентен набор от технологии за изграждане на изискваната от споразумението връзка между регистрите.
                  
               
                     (5)
                  
                  
                     В рамките на третото си заседание, което ще се проведе през 2020 г., Съвместният комитет трябва да приеме изготвените Технически стандарти за свързването.
                  
               
                     (6)
                  
                  
                     Тъй като LTS ще бъдат обвързващи за Съюза, е целесъобразно да се определи позицията, която трябва да се заеме от името на Съюза в рамките на Съвместния комитет.
                  
               
                     (7)
                  
                  
                     Приемането на LTS е важен елемент от прилагането на споразумението, за да се даде възможност за установяването на техническите основи за връзката и за очертаване на основните параметри на техническите спецификации по отношение на изискванията към архитектурата, услугите и сигурността.
                  
               
                     (8)
                  
                  
                     Целесъобразно е Съвместният комитет да създаде работна група съгласно споразумението, която да подпомага работата на Съвместния комитет съгласно споразумението във връзка с разработването на технически насоки, за да се осигури правилното изпълнение на споразумението, включително установяването на надеждна и защитена връзка между SSTL и EUTL. Работната група следва да включва най-малко администратора на Швейцарския регистър и централния администратор на Съюза.
                  
               
                     (9)
                  
                  
                     Поради това позицията на Съюза в рамките на Съвместния комитет следва да се основава на проекта за решение на Съвместния комитет,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза по време на третото заседание на Съвместния комитет, създаден по силата на Споразумението между Европейския съюз и Конфедерация Швейцария за свързване на техните системи за търговия с емисии на парникови газове, по отношение на изменението на приложения I и II към споразумението, приемането на Технически стандарти за свързването както и на създаването на работна група съгласно член 12, параграф 5 от споразумението, се основава на проекта за решение на Съвместния комитет (3).
            Представителите на Съюза в рамките на Съвместния комитет могат да приемат незначителни промени в проекта за решение на Съвместния комитет, без да е необходимо допълнително решение на Съвета.
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 12 октомври 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 322, 7.12.2017 г., стр. 3.
         
            (2)  Решение (ЕС) 2018/219 на Съвета от 23 януари 2018 г. за сключване на Споразумението между Европейския съюз и Конфедерация Швейцария за свързване на техните системи за търговия с емисии на парникови газове (ОВ L 43, 16.2.2018 г., стр. 1).
         
            (3)  Вж. документ ST 10836/20 на http://register.consilium.europa.eu